./data/phi0914/phi00142/phi0914.phi00142.perseus-lat1.xml
Titus Livius (Livy)
item in Aetolia seditionem gliscere in dies,       neque discordiarum principes auctoritate sua coerceri potuisse   cum bellum Macedonicum in expectatione esset,       priusquam id susciperetur, prodigia expiari pacemque deum peti precationibus,       qui editi ex fatalibus libris essent, placuit         Lanuvi classis magnae species in caelo visae dicebantur et Priverni lana pulla       terra enata et in Veienti apud Rementem lapidatum, Pomptinum omne velut nubibus       lucustarum coopertum esse,  in Gallico agro, qua induceretur       aratrum, sub existentibus  glebis pisces emersisse   ob haec       prodigia libri fatales inspecti editumque ab decemviris est, et quibus diis       quibusque hostiis sacrificaretur,  et ut       supplicatio prodigiis expiandis fieret, alteraque, quae       priore anno valetudinis populi causa vota esset, ea uti fieret feriaeque essent  ita  sacrificatumque est, ut decemviri       scriptum ediderunt